Pole piisav, et lihtsalt öelda: miski  on võrgustik. Vastavalt ühele mudelile võib võrgustik alata kui hajutatud, vaevuühendatud klastrite kogum, mis kasvab vastastikkuste seoste kaudu üheks (kahepoolsetel lepingutel põhinevaks) "rumm-kodar" (hub-and-spoke) disainiks. Siis keerukamaks muutudes võib hajuda paljukeskmeliseks väikemaailmaks" (multi-hub "small world"), et lõpuks kasvada nii ulatuslikuks, kõikehõlmavaks ja laialivalguvaks, et moodustub keerukas tuuma/perifeeria võrgustik. Mõneks ajaks taandas välissurve Al Qaeda võrgustiku ilmselt  "rumm-kodar" staadiumist tagasi hajutatud klasterite disainitüüpi. Kuid nüüd on ta ilmselt jälle kasvav mitmekeskmeliseks kujundiks. Milline see disain siis on? Kas osad on korrastatud ketikujuliselt, keskmeliselt (näiteks tähena), või kõiki kanaleid hõlmavaiks alamvõrkudeks (all-channel subnets)? Ja kus on sillad ja augud, mis võivad siduda välistegutsejaid? Vastus on tähtis, sest igal disainil on erinevad tugevused, nõrkused ja avaldumisvormid.